《小瓮瓶》
宋代·钱时

小瓮瓶，形模端正玉色明。
乌聊山边才百文，见者叹赏不容声。
山知物无贱与贵，要在制作何如耳。
轮囷如瓠不脱俗，虽玉万镒吾何取。
王止二日闻斯言，欣然为赋瓮瓶篇。
浊世愦愦随风旋，跖不夷谋吁可怜。
百年气节一朝捐，身落粪壤心窬穿。
岂不见齐田鲁季势薰天，万世之下箪瓢贤。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。